b'\n_START_ARTICLE_\nMuqaddimah\n_START_PARAGRAPH_\n"Muqaddimah" ehk "Al-Muqaddimah" (\xd8\xa7\xd9\x84\xd9\x85\xd9\x82\xd8\xaf\xd9\x91\xd9\x85\xd8\xa9\xe2\x80\x8e\xc2\xa0; \'Sissejuhatus\') ehk "Muqaddimah ibn Khald\xc5\xabn" (araabia keeles \xd9\x85\xd9\x82\xd8\xaf\xd9\x85\xd8\xa9 \xd8\xa7\xd8\xa8\xd9\x86 \xd8\xae\xd9\x84\xd8\xaf\xd9\x88\xd9\x86) ehk "Prolegomena" (kreeka keeles \xce\xa0\xcf\x81\xce\xbf\xce\xbb\xce\xb5\xce\xb3\xcf\x8c\xce\xbc\xce\xb5\xce\xbd\xce\xb1) on P\xc3\xb5hja-Aafrika ajaloolase Ibn Khald\xc5\xabni 1377. aastal kirjutatud raamat, mis esitab varajase vaate \xc3\xbcldajaloole._NEWLINE_Ibn Khald\xc5\xabn kirjutas oma t\xc3\xb6\xc3\xb6 eess\xc3\xb5nana v\xc3\xb5i esimese raamatuna oma kavandatud maailmaajaloole ("Kit\xc4\x81b al-\xe2\x80\x98ibar (\'Raamat arengust\')), kuid juba tema eluajal hakati seda sissejuhatustki k\xc3\xa4sitlema iseseisva t\xc3\xb6\xc3\xb6na._NEWLINE_M\xc3\xb5ned t\xc3\xa4nap\xc3\xa4eva m\xc3\xb5tlejad on seda vaadelnud ka esimese t\xc3\xb6\xc3\xb6na, mis tegeleb ajaloofilosoofiaga v\xc3\xb5i sotsiaalteadustega (sotsioloogia, demograafia, historiograafia, kultuurilugu, majandusteadus). "Muqaddimah" k\xc3\xa4sitleb ka islami teoloogiat, politoloogiat ning loodusteadustest bioloogiat ja keemiat.'